'n Mening: Die linkses se nagereg | Die Vryburger
"Jy is van lotjie getik om nie "ja" te stem nie, jy moet regtig jouself regruk, of jou kop laat lees want jy gaan agterbly en Suid-Afrika gaan vorentoe!"
Dit is die woorde wat die vêr-linkses in die DA en die afgestorwe NP jou toegesnou omdat jy "nee" gestem het vir die "Nuwe Ruwe SA".
Toe KP en HNP waarsku, word hulle uitgeskel as 'n verskrikte, paniekbevange, histeriese spul regses wat agterlik en dom is.
Maar waar is die linkses nou, en waar is Suid-Afrika nou?
Die linkses is in geklits in die ou Prog Party van wyle tant Helen, waar vêr-linkse Zille nou die danspassies uittrap en die septer swaai.
FW se NP het gesink. Nou is hulle ook Progs.
En met al die linkses, waarvan die grootste klomp hulle in aardse rykdom versuip, word die Ruwe Suid-Afrika se handelsbalans al vrotter want die gesteel en korrupsie word al lekkerder.
Met al die gejubel oor die nuwe demokrasie, het die wêreld ook probeer saamspeel en hande geklap vir die wonder van 'n terroris wat toe 'n demokraat geword het, want kommunisme het mos lankal gevrek en is begrawe!
Maar so met die dekades wat verby vlieg, word die Britte uit hul Victoriaanse slaap wakker, en sien hulle dit begin neuk in die Ruwe Land, en sê sommer by voorbaat, ons gee julle nie meer miljoene se hulp nie.
En selfs die Switsers begin twyfel oor die wenslikheid om die donker Suide te ondersteun, terwyl die Belge skielik skrik gevang het vir die korrupsie, en maar vir eers die hand toe hou, vir nou.
Intussen sit die Yankees en twyfel, want hulle sien hoe die brieke losgemaak word met Rus, Chinees en Indiër wat bevelvoerders van Afrika se jongste pion geword het.
Maar die kommuniste van die Ooste ken nie die kommunis van Afrika nie. In Afrika is jou "ja" eintlik net vir nou van waarde, netnou beteken dit "nee"!
FW het gewys hoe word daar in Afrika omgegaan met woorde – eie skole en woonbuurte is net geldig tot die Ja-stem gewen het – verneuk met tellery of te nie!
En so durf die Ministertjie van Buitelandse Sake mos die Jodedom aan, en beduie dat die Ruwe Land se ministers eerder moet wegbly uit Israel, ter wille van die Palestyne en ander.
Die besoek aan Noord-Korea is egter van groot belang, want die een kameraad besoek die ander kameraad.
Dit is mos waarvoor die linkses in 1994 gestem het!
Kortom, die linkses, het Ja gestem vir kommunistiese oorheersing. Hulle het Ja gestem vir massa moord en doodslag, vir verkragting van hulle kinders, vir totale verval van 'n modelstaat van weleer in Afrika.
So, die linkses het baie om oor skaam te wees, min om hulle monde oor uit te spoel, en baie om oor na te dink!
Daarom is die aanbeveling: Linkses, en vêr-linkses, stem vir nog vêrdere verval, en vertel dit aan die geslagte wat kom, as daar nog geslagte gaan kom.
Miskien is daar tog iewers 'n paar linkses wat Zille se plan volg deur te bieg, soos wat sy kamma gebieg het – "Ons is mislei"!
Die linkses moet nou hulle eie nagereg geniet!
Die klompie sogenaamde "agterlike regses" het gelukkig geweet wat kom – Afrika is vol voorbeelde daarvan.
6 thoughts on "'n Mening: Die linkses se nagereg"
Deon Brits November 14, 2013 at 2:37 am
Vir ons NEE-stemmers (referendum) en wegblyers van die oorgawe verkiesing was die uiteinde – soos raak opgesom in die artikel – mos 'n vanselfsprekende scenario. Niemand is so blind soos die wie nie wou sien nie. Sommige het waarskynlik hul kritiese en logiese denke geneutraliseer met blinde geloof in die AB-NP-NG troika.
Gerhard Venter November 14, 2013 at 8:22 am
Ja, dis so goed raakgevat hierbo, mens kan maar net kopskud. Die enigste oplossing wat hierdie 'onomkeerbare' gemors gaan omkeer en vir ewig elimineer, blyk die wederkoms te wees. Ek voorsien hierdie links-liberales gaan dan vir die verkeerde span speel, te meet aan Prediker 10:2,3 en daarna sal ons nie weer van hulle las kry nie (ook na aanleding van Oom Niklaas). Hulle is hardvogtige linkses en sal nooit ooit vor die Almagtige en hulle tenagekome broers bieg dat hulle verkeerd was en om vergifnis vra nie, Derhalwe sal hulle ook nooit weer in die regte, goeie, Almagtig-vresende span toegelaat word nie. Mens kan maar net bid en hoop Vader bring hulle tot heilige insigte.
Jopie November 18, 2013 at 6:35 pm
Kan ons nie maar ophou om die skuld op die arme ja-stemmers te pak nie? Hulle is mislei en die meeste van hulle is baie spyt daaroor.
Daar kan ook gevra het wat van die nee-stemmers geword het. Waar is die KP vandag? En die HNP? Daar is sommer 'n hele rits ongemaklike vrae oor die leiersfigure onder die destydse nee-stemmers se leiers.
Hoekom het Andries Treurnicht ingestem tot 'n referendum wat hy geweet het nie gewen kan word nie? Hy was seker nie 'n getroue Broeder wat uitvoering gegee het aan 'n groot meesterplan nie. Nooit gesien nie!
Hoekom het Eugene Terreblache elke keer op die regte oomblik opgedaag met 'n ongedissiplineerde branna-en-coke bende om ander "regses" te laat sleg lyk en goeie planne in die wiele te ry?
Hoekom het Constand Viljoen aanhou praat oor 'n volkstaat wat hy sou uitroep maar dit nooit gedoen nie? Hoekom het hy aanhou dreig en uitstel net om op die laaste nippertjie 'n nuttelose stuk papier saam met Roelf en Nelson te teken en aan die verkiesing deel te neem?
Hoekom het Jaap Marais net aanhou sê dat alles in trane gaan eindig en nooit saam met enige iemand anders saam gewerk nie? Wel hy was reg, maar dis ook al.
En wat ander soos Cassie Aucamp besiel om 'n randeiertjie soos die AEB te stig?
Ag nee wat Boere. Kom ons los dit en beweeg aan. Ons is vreeslik diep in die moeilikheid en om die verlede se derms uit te ryg lewer niks op nie.
Flerrie November 18, 2013 at 8:19 pm
Jopie, is jy dalk 'n ja-stemmer wat nou spyt is? Sekerlik weet ek nie van ander nie. Jy vra wat het van die nee-stemmers geword? Hulle is steeds besig om te midde van 'n kwaai oorlewingstryd hulleself vir 'n vreedsame vryheidstryd te beywer. "Hoekom het Andries Treurnicht ingestem tot 'n referendum wat hy geweet het nie gewen kan word nie?" Hoe oud is jy en weet jy iets van politiek af? Hoe kan die destydse leier van die opposisie instem of nie, tot 'n besluit van die regering?
Jopie November 20, 2013 at 4:13 pm
Treurnicht moes op 'n algemene verkiesing aangedring het. Dié kon hy wen met sowat 40% van die kiesers agter hom – iets wat op daardie stadium haalbaar was. Die KP was besig om veld te wen. Die ander 60% sou tussen die NP en PFP opgedeel het en die waarskynlikheid van 'n koalisie tussen hulle was nul. Om 'n referendum te wen het jy 50% van die stemme nodig. Dis aansienlik moeiliker en dis die rede hoekom ek die KP verkwalik daaroor. Hoekom die KP en die HNP nooit kragte saamgesnoer het nie weet nugter. Die grappie destyds was dat die HNP die swartes in die see wou injaag maar dat die KP hulle nie op die strande wou toelaat nie. Ja, ek was daar gewees.
Die ja-stemmers (ja ek ook) is nou saam met die nee-stemmers in die vryheidstryd. Aanvaar asseblief die hulp of anders gaan ons almal saam onder. My vraag oor die nee-stemmers is nog nie heeltemal beantwoord nie. In die goeie ou dae kon die "regses" die Skilpadsaal volpak as Terreblanche daar gepraat het. Treurnicht het op 'n keer 100 000 mense getrek in die Amfiteater by die Voortrekkermonument.
Deesdae se "regses" (ja ek ook) is oorstelp van vreugde as meer as 'n honderd mense opdaag by 'n vergadering. Omtrent die grootste "regse" byeenkoms in die onlangse waarvan ek kennis dra was die bekendstelling van die groot Vierkleur by die landbou museum en dit was vier/vyf jaar gelede. Daar was omtrent 3 000 mense (ja ek ook).
Volksbyeenkomste soos die by Vegkop so drie jaar gelede het na 'n nuwe begin gelyk maar daar is gebrom oor die Boer/Afrikaner ding. Daardie sweer het die jaar daarna by Nampo oopgebars en daar was groot onsteltenis daaroor by die teenwoordiges (ja ek ook).
Waar is ons nou? Die BAVR se termyn het verstryk sonder dat veel bereik is. Die Boeremag 1 is agter tralies. Hulle kan nog appèl aanteken, maar watter kans het 'n Boer voor Zuma se getransformerde regsbank? Die Boeremag 2 van mortiere-vir-ANC-sirkus faam is skynbaar sterk op pad tronk toe, al het die wapentuig net uit Klipdrift praatjies bestaan. Dis het 'n misdaad geword om net van vryheid vir die Boer te droom.
Ek weet nie meer waarheen nie. Wys die pad vorentoe aan. Ek sal volg.
Proud Boere Scotsman November 21, 2013 at 9:07 am
Flerrie, ek stem saam met jou…
Dan sê hy " Ek weet nie meer waarheen nie. Wys die pad vorentoe aan. Ek sal volg."
My raad aan hom is "druk jou kop in die ding van zoema wat my herinner aan Kimberly se groot swart gat, want dit is mos wat julle wou gehad het, kaas dit en geniet dit….ons wil nie hanskakies om saamlopers in ons geledere hê nie."
Dit laat die hele omgewing na stront stink….
Die "ja stemmers" moes daardie tyd al gedink het, maar hulle het mos mandela se klerk se "kool-aid" gedrink en nou sit ons met die gemors.
Die anc was destyds hoeka op sy knieë, toe help mandela se klerk en synde gebroedsel hulle op met 'n lekker ou dis van "ja"…
Ek het my werk amper verloor met die ja-nee, want ek het my be-ywer dat my medewerkers nee sou stem maar die base het my ingeroep en gesê " jy mag nie politiek in die werksplek praat nie, stop of jy is weg" toe doen ek dit maar na ure…